Bărbați îmbrăcați în haine de camuflaj au deschis focul cu arme automate asupra spectatorilor unui concert în apropiere de Moscova vineri, ucigând cel puțin 60 de persoane și rănind 145, într-un atac revendicat de gruparea Stat Islamic, notează Reuters.
Cele mai importante informații privind atacul, LIVE pe HotNews.ro
09:30De ce ar fi atacat ISIS la Moscova. Gruparea teroristă "a făcut o fixație asupra Rusiei în ultimii doi ani".
Statul Islamic a revendicat atacul de vineri seară de la periferia Moscovei, iar SUA au confirmat varianta, arătând cu degetul spre ISIS-K, ramura din Asia Centrală și de Sud a organizației.
09:27 Trei copii s-au numărat printre persoanele ucise vineri în atacul de la Moscova, a transmis sâmbătă ministerul regional al sănătății, citat de agenția de știri rusă RIA.
09:03 Popularul canal de Telegram Baza, care frecvent obține informații din rândul autorităților ruse, scrie că patru din cei șase atacatori au fost identificați, toții fiind cetățeni ai Republicii Tadjikistan.
Russian news outlet Baza reports that 4 out of 6 attackers, responsible for perpetrating last night's attack in Moscow, have been identified. They are all citizens of Tajikistan. https://t.co/YoibjCaMiF pic.twitter.com/eK4Ee6JWih
— \uD83D\uDCDC (@cozyduke_apt29) March 23, 2024
07:49Statele Unite au avertizat luna aceasta Rusia în legătură cu un atac terorist care ar putea viza "adunări mari" la Moscova, a anunțat Casa Albă.
"La începutul acestei luni, guvernul american avea informații despre un atac terorist planificat la Moscova, care ar putea viza adunări mari de oameni, inclusiv concerte, iar Washingtonul a împărtășit aceste informații cu autoritățile ruse", a declarat Adrienne Watson, purtătoare de cuvânt a Consiliului de Securitate Națională al SUA.
----------
În acest atac, cel mai sângeros din Rusia de la asediul școlii din Beslan din 2004, atacatorii au tras o ploaie de gloanțe către spectatori chiar înainte ca grupul rock din epoca sovietică "Picnic" să cânte în sala de 6.200 de locuri Crocus City Hall, la vest de capitală.
Un clip postat pe rețelele de socializare a suprins momentul în care mai multe persoane înarmate și în ținută de camuflaj au pătruns în clădire și au deschis focul.
BREAKING Moscow now. Unknown "green men" shoot civilians non stop right in the luxury shopping mall.
— Ukraine frontline (@EuromaidanPR) March 22, 2024
Video 21+.
Putin has come to the power in 5th time.
Terror is his personal signature to earn respect outside and inside the country.
At least 40 dead and 100 wounded are… pic.twitter.com/JbHmZIK4Is
"Dintr-o dată s-au auzit pocnituri în spatele nostru - împușcături. O rafală de focuri de armă - nu știu ce", a declarat pentru Reuters un martor, care a cerut să nu fie identificat după nume.
"A început o busculadă. Toată lumea a fugit spre scara rulantă. Toată lumea țipa; toată lumea fugea", a spus martorul ocular.
Anchetatorii ruși au spus că numărul morților a fost de peste 60. Oficialii din domeniul sănătății au anunțat că aproximativ 145 de persoane au fost rănite, dintre care aproximativ 60 erau în stare critică.
Președintele rus Vladimir Putin a fost informat de șefii securității cu privire la situație, inclusiv de către Alexander Bortnikov, șeful Serviciului Federal de Securitate (FSB), a transmis Kremlinul.
Anchetatorii ruși au publicat fotografii ale unei arme automate Kalașnikov, ale unor veste cu mai multe încărcătoare de rezervă și ale unor saci cu cartușe de gloanțe trase.
(foto articol: Investigative Committee of Russia / AP / Profimedia)
Statul Islamic a revendicat atacul, a transmis agenția Amaq a grupului pe Telegram.
O imagine neclară a fost publicată de unele media rusești cu doi dintre presupușii atacatori într-o mașină albă.
The white Renault from which armed individuals emerged and started shooting. If the Russians say they're looking for this Renault, apparently because it's not there anymore and the attackers fled in it, then how come it hasn't been found in Moscow in two hours? pic.twitter.com/igqO5asbxC
— Sander (@SanderRegter) March 22, 2024
Nu este clar, la ora publicării acestei știri, ce s-a întâmplat cu aceștia după atac.
Statul Islamic a afirmat că luptătorii săi au atacat la periferia Moscovei, "ucigând și rănind sute de persoane și provocând mari distrugeri în acest loc înainte de a se retrage în siguranță la bazele lor".
Statele Unite au spus că au informații care confirmă că gruparea Stat Islamic este responsabilă de atac.
Washingtonul a avertizat Moscova în ultimele săptămâni cu privire la posibilitatea unui atac. "I-am avertizat pe ruși în mod corespunzător", a spus un oficial american pentru Reuters.
Consilierul prezidențial ucrainean Mihailo Podoliak a subliniat vineri seară, într-o postare pe Telegram, că "Ucraina nu este implicată în atacul terorist de la Crocus". Casa Albă a transmis și ea că nu există în acest moment niciun indiciu că Ucraina ar fi implicată în atac.